Nos 70 paez qu'había un  "surdimientu", pasábemos del "nada" al "daqué", había una revolución, surdimientu ye una pallabra mui gráfica, había agua que surdía y diba p'arriba... Agora l'agua foi cayendo, quedó nun pantanu y ta ehí... tamos conservando lo qu'hai: Les sovenciones, los temes, los grupos de folk... Tamos "resistiendo" y tamos replegaos sobro nós mesmos. Tamos perdíos, y énte esi sentimientu de tar perdíos, alcontrámonos na tradición y no que siempres fiximo, pero yá nun mos atrevemos a escribir o a cantar revoluciones, lluches,  utopíes... Falamos de lo mesmo de siempres, coles mesmes pallabres de siempres, pal mesmu públicu de siempres qu'adulces, cansa d'oyinos...